A Mandalóri

***A Mandalóri*** (eredeti cím: *The Mandalorian*) 2019-től futó amerikai űrwestern sorozat, amelyet Jon Favreau készít a Disney+ számára. Ez az első a *Csillagok háborúja* univerzumában játszódó élőszereplős sorozat, ami a *A Jedi visszatér* után öt évvel veszi fel a fonalat. Pedro Pascal játssza a főszereplő Din Djarint, a kezdetben magányos fejvadászt, akinek az útját keresztezi az erőérzékeny kisgyerek, Grogu. A 3. évadtól a Katee Sackhoff által játszott Bo-Katan Kryze is főszereplővé válik, miután már a 2. évadban is megjelent.

A *Csillagok háborúja* kitalálója, George Lucas 2009-ben kezdett el dolgozni egy élőszereplős sorozaton a film-univerzumban, de úgy ítélték meg, hogy túl drága lenne és végül nem készült el. A Lucasfilmet 2012 októberében eladta a Disney-nek, azután e vállalkozás keretében kezdtek el fejleszteni egy sorozatot a Disney+ számára. Jon Favreau 2018 márciusában írta alá a szerződést íróként és készítőként, ezek mellett még vezető producerként is Dave Filoni, Kathleen Kennedy, Colin Wilson és Rick Famuyiwa mellett. A sorozat címét 2018 októberében jelentették be, amikor elkezdték a forgatást a kaliforniai Manhattan Beach Studiosban. A vizuális effekt-részleg, az Industrial Light & Magic ehhez a sorozathoz fejlesztette ki legújabb technológiáját, a StageCraftot, egy virtuális videófalat, amely 360 fokban veszi körül a színészeket és a stábot. Azóta ezt a technológiát más sorozatok és filmek is használják.

*A Mandalóri* premierje 2019. november 12-én volt, a Disney+ elindulásának napján. Az első évadot pozitív kritikák fogadták. Jelölték Legjobb drámasorozat kategóriában a 2020-as Primetime Emmy-díjátadón és elnyert hét Primetime Creative Arts Emmy-díjat. A második évad premierje 2020. október 30-án volt, míg a harmadiké 2023. március 1-én. A negyedik évadot már készítik.

Spin-off sorozatai a *Boba Fett könyve*, az *Ahsoka* és a *Skeleton Crew* kiegészítik *A Mandalóri* idővonalát. A négy sorozat együtt alkotja a Mandoverzumot.

## Cselekmény

A sorozat öt évvel A Jedi visszatér után veszi fel a fonalat, miután a Galaktikus Birodalom szétesett. A sorozat Din Djarin, a magányos fejvadász útját követi a Külső-Peremvidéken. Egy birodalmi felbérli, hogy szállítsa le neki Grogut, de ehelyett ő védelmébe veszi a gyermeket. Miközben próbálja őt visszajuttatni fajtájához, Gideon moff üldözi, aki Grogu vérét akarja felhasználni. A páros ezek után a Mandalórra utazik, hogy Din jóvátegye azt a szabályszegését, hogy mások előtt levette sisakját.

## Szereplők

### Főszereplők

 Din Grogu | különböző bábok
 Bo-Katan Kryze | Katee Sackhoff | Mórocz Adrienn | Mandalóri harcos, és az *Éji bagoly* vezetője volt, aki a klónháborúk idején a *Halálőrség* tagjaként akarta megdönteni pacifista nővére uralmát. A háború végnapjaiban Ahsoka Tano oldalán harcolva vezette népét Mandalór ostromakor. Egyből miután győzedelmeskedett, a Birodalom átvette az irányítást és ő elbukott. Évekkel később Sabine Wren odaadta neki a Sötétkardot, hogy vezesse a mandalóriakat a Birodalom ellen, de a *Nagy Tisztogatás* során Gideon Moff üveggé zúzta a bolygót. Bosszúvágyától fűtve keresi Gideont, de a kardot Din szerzi meg. Miután megmártózik az Élő Vizekben, a Fegyverkovács befogadja őt.

### Magyar változat

* **Magyar szöveg**: Blahut Viktor
* **Hangmérnök és szinkronrendező**: Kránitz Lajos András
* **Vágó**: Kránitz Bence
* **Gyártásvezető**: Bogdán Anikó
* **Produkciós vezető**: Máhr Rita
* **Művészeti vezető**: Jarek Wojcik

A szinkront az SDI Media Hungary készítette.

## Díjak és elismerések

A Mandalórit többek között jelölték hat Primetime Emmy-díjra és negyvenkét Primetime Creative Arts Emmy-díjra (amiből tizennégyet megnyert). Szintén jelölték egy BAFTA-díjra, egy Critics' Choice-díjra, egy Directors Guild of America díjra, egy Golden Globe-díjra, négy Hollywood Critics Association TV-díjra (amiből egyet megnyert), három Hugo-díjra, három MTV Movie & TV Awardsra, egy Producers Guild of America-díjra, két TCA-díjra, tizenkilenc Visual Effects Soicety-díjra (amiből ötöt megnyert) és egy Writers Guild of America díjra.

## Lásd még

* A Csillagok háborúja dátumai
* Mandoverzum

## Megjegyzések

1. ↑ Rick Famuyiwa csak a 3. évadtól lett vezető producer.
2. ↑ A páncél alatt sokszor nem ő, hanem Brendan Wayne, Lateef Crowder vagy Barry Lowin vannak.
3. ↑ Médiabotrányok miatt, a Disney és a Lucasfilm többet nem működik együtt Gina Garanóval a 2. évadot követően.
4. ↑ Best korábban Jar Jar Binkst alakította az előzmény trilógiában, valamint ő volt a Jedi Temple Challenge műsorvezetője, ahol ugyanúgy Kellerant alakította.

## Jegyzetek

1. ↑ McCluskey, Megan (November 12, 2019). How *The Mandalorian* Fits Into the Larger *Star Wars* Timeline.
2. ↑ D'Alessandro, Anthony (October 3, 2018). Jon Favreau Unveils Details For His Star Wars Live-Action Streaming Series The Mandalorian.
3. ↑ 3,0 3,1 3,2 A Mandalóri magyar hangjai. *Mentrum*. Retrieved on április 10, 2022.

## További információk

* A Mandalóri a Starwars.com-on.
* A Mandalóri a Wookieepedián.

* *A Mandalóri* a Disney+-on**Lua-hiba a(z) Modul:WikidataCheck modulban a(z) 28. sorban: attempt to index field 'wikibase' (a nil value)**

Sablon:Filmlinkek

 Klasszikus trilógia
 Folytatástrilógia
 Kapcsolódó filmek
 Élőszereplős sorozatok
 Televíziós filmek

Sablon:Jon Favreau
Sablon:Screen Actors Guild-díj kaszkadőrgárda kiemelkedő alakításáért televíziós sorozatban
Sablon:Szaturnusz-díj a legjobb televíziós műsornak
**Lua-hiba a(z) Modul:Authority\_control modulban a(z) 325. sorban: attempt to index field 'wikibase' (a nil value)**

* **Sci-fi portál**
* **Filmművészetportál**
* **Csillagok háborúja portál**